text: шыңқожа абай облысы аягөз ауданындағы ауыл, нарын ауылдық округі орталығы. аудан орталығы аягөз қаласынан қарай 32 км жерде, аягөз өзенінің сол саласы нарын өзенінің жағасында орналасқан. 1999 жылы жергілікті тұрғындар саны 1763 адам (885 ер адам және 878 әйел адам) болса, 2009 жылы 1416 адамды (712 ер адам және 704 әйел адам) құрады. іргесі 1912 жылы пошта бекеті ретінде қаланған. атауы қалмақ басқыншыларына қарсы күрес батырларының бірі шынқожаның есімімен аталған. шыңқожа ауылы шаруашылығын ұйымдастыру кезінде ұжымшар және ауылдық кеңестің, 1963 жылы "нарын" қой кеңшарының орталығы болды. 90-жылдардың 2-жартысынан бастап кеңшар негізінде шыңқожада және округтегі ай, қарауыл, төленді ауылдарында шаруа қожалықтары құрылды. ауыл арқылы алматы семей автомобиль жолы өтеді.